— Не раз згадвалі, што Пастановай Савета Міністраў ад 28 лістапада 2012 года № 1087 зацверджаны Правілы добраўпарадкавання і ўтрымання населеных пунктаў, — расказвае старшы памочнік пракурора Галіна Анатольеўна Снюк. – Яны прад’яўляюць больш жорсткія патрабаванні да санітарнага ўтрымання тэрыторый і пабудоў, азелянення тэрыторый, барацьбы з пустазеллем, выкарыстання зямель, транспартнай інфраструктуры, месцаў адпачынку і іншага. Неабходна памятаць, што за парушэнне заканадаўства (частка 2 артыкула 21.14 Кодэкса Рэспублікі Беларусь аб адміністрацыйных правапарушэннях “Парушэнне правілаў добраўпарадкавання і ўтрымання населеных пунктаў”) цягне накладанне штрафу ў памеры да 25 базавых велічынь, на індывідуальнага прадпрымальніка — ад 10 да 50 базавых велічынь, а на юрыдычную асобу — ад 20 да 100 базавых велічынь.